ΓΡΑΠΤΗ ΕΡΩΤΗΣΗ E-2478/00

υποβολή: Karl von Wogau (PPE-DE) προς την Επιτροπή

(24 Ιουλίου 2000)

Θέμα: Ευρωπαϊκό βιβλιάριο επαγγελματικής κατάρτισης

Γνωρίζει η Επιτροπή ότι το ευρωπαϊκό βιβλιάριο επαγγελματικής κατάρτισης μπορεί να συμπληρώνεται μόνο με το χέρι ή με γραφομηχανή; Είναι η Επιτροπή της άποψης ότι κάτι τέτοιο είναι αποδεκτό στην εποχή των ηλεκτρονικώνπολογιστών;

Δεν θα μπορούσε επί παραδείγματι ναπάρχει ευρωπαϊκό βιβλιάριο με ειδικές σελίδες που να μπορούν να συμπληρώνονται μέσω ηλεκτρονικούπολογιστή, ενδεχομένως με τη χρησιμοποίηση ηλεκτρονικού εντύπου σε δισκέτα που θα συνοδεύει το βιβλιάριο;

Η καθιέρωση ευρωπαϊκού βιβλιαρίου επαγγελματικής κατάρτισης είναι βασικά άξια επιδοκιμασίας διότι για πρώτη φοράπάρχει η δυνατότητα να καταχωρίζονται σε ομοιόμορφο βιβλιάριο επαγγελματικής κατάρτισης προσόντα που αποκτήθηκαν σε διάφορους κύκλους σπουδών σε διάφορα κράτη μέλη.

Τα στοιχεία, ωστόσο, μπορούν να συμπληρώνονται στο ευρωπαϊκό βιβλιάριο μόνο με το χέρι ή με συμβατικές γραφομηχανές. Αποτέλεσμα είναι ότι η εμφάνιση των βιβλιαρίων δεν είναι ικανοποιητική. Η σημερινή μορφή θα μπορούσε επί παραδείγματι να αντικατασταθεί από συγκεντρωτικό φάκελο στον οποίο θα τοποθετούνται τα σχετικά έγγραφα. Με κατάλληλο σχεδιασμό θα μπορούσε το βιβλιάριο να αποκτήσει ακόμη πιο ελκυστική μορφή.

Απάντηση της κας Reding εξ ονόματος της Ευρωπαϊκής Επιτροπής

(29 Σεπτεμβρίου 2000)

Η Ευρωπαϊκή Επιτροπή έχει επίγνωση των πρακτικών ορίων της ευρωπαϊκού βιβλιαρίου κατάρτισης (Europass-κατάρτιση) και συμμερίζεται τις ανησυχίες του κ. βουλευτή. Τυχόν δυσκολίες στην πρακτική χρήση του μπορούν πράγματι να μειώσουν τον οπτικό αντίκτυπο του βιβλιαρίου και να αποδυναμώσουν τη σημασία του.

Το ευρωπαϊκό βιβλιάριο κατάρτισης (Europass-κατάρτιση) έχει παραχθεί στη μορφή που αποφάσισε το Συμβούλιο και στις ποσότητες που συμφωνήθηκαν με τα κράτη μέλη (300 000 αντίγραφα, για το σύνολο των επισήμων γλωσσών της Κοινότητας). Η σημερινή μορφή του είναι απόλυτα συμβατή με την απόφαση του Συμβουλίου(1), το παράρτημα της οποίας ορίζει στην πρώτη παράγραφο ότι Το έγγραφο θα έχει τη μορφή βιβλιαρίου σχήματος A5 και θα έχει, εκτός από το εξώφυλλο, δώδεκα σελίδες. Στη συνέχεια περιγράφεται κάθε σελίδα.

Δεδομένου ότι είναι πιθανό το διαθέσιμο απόθεμα να μην εξαντληθεί παρά μόνον ύστερα από δύο χρόνια εφαρμογής του συστήματος, η Επιτροπή προτίθεται να εξετάσει το θέμα του σχήματος του ευρωπαϊκού βιβλιαρίου κατάρτισης (Europass-κατάρτιση) στο πλαίσιο αναθεώρησης της έννοιας του βιβλιαρίου στο σύνολό του. Πράγματι, δεδομένου του καινοτόμου χαρακτήρα της προσέγγισης που συνιστά το βιβλιάριο κατάρτισης, η απόφαση του Συμβουλίου (άρθρο 9) ζητεί ναποβάλει η Επιτροπή στο Κοινοβούλιο και στο Συμβούλιο εκτενή έκθεση αξιολόγησης το αργότερο το Δεκέμβριο του 2001.

Η αξιολόγηση αυτή καθίσταται ακόμα πιο επείγουσα εξαιτίας των αιτημάτων που έχουν επανειλημμένα εκφράσει τα κράτη μέλη για ένα ευρύτερο πεδίο εφαρμογής του βιβλιαρίου κατάρτισης, καθώς και από την ανάγκη για ενσωμάτωση του μέσου αυτού στις πρόσφατες πολιτικές εξελίξεις, κυρίως αυτές που επέφερε το έκτακτο ευρωπαϊκό συμβούλιο που πραγματοποιήθηκε στη Λισαβόνα στις 23 και 24 Μαρτίου 2000.

Όσον αφορά, κυρίως, το σχήμα του βιβλιαρίου κατάρτισης (Europass-κατάρτιση), η Επιτροπή θα εξετάσει όλες τις ευκαιρίες που προσφέρουν οι τεχνολογίες της πληροφορίας, λαμβάνονταςπόψη την ανάγκη τόσο να χορηγείται στους εκπαιδευόμενους ένα αποτελεσματικό έγγραφο όσο και να αποφεύγεται ηπερφόρτωση των οργανισμών κατάρτισης.

(1) Απόφαση του Συμβουλίου της 21ης Δεκεμβρίου 1998 για την προώθηση των ευρωπαϊκών περιόδων εναλλασσόμενης κατάρτισης, συμπεριλαμβανομένης της μαθητείας (1999/51/ΕΚ), ΕΕ L 17 της 22.1.1999.